**ZMLUVA č.2017026-OPP**

**na vykonávanie úloh v oblasti ochrany pred požiarmi**

**ČL. I**

**ZMLUVNÉ STRANY**

1. **Objednávateľ: Základná škola s materskou školou**

so sídlom: 020 51 Dohňany 468

IČO: 37922386

DIČ: 2022053946

zastúpená: Mgr. Katarína Miškárová, riaditeľka škola

(ďalej len „Objednávateľ“)

1. **Vykonávateľ: Richard Marinič BETES**

so sídlom: 020 52 Mestečko 42

IČO: 43080944

DIČ: 1076211818

neplatiteľ DPH

zastúpená: Richard Marinič, fyzická osoba - podnikateľ

zapísaný: Číslo živn.registra: 330-13913, Okresný úrad Považská Bystrica

bankové spojenie: Tatra banka, a.s.

IBAN: SK3611000000002627703569

SWIFT: TATRSKBX

kontakt: 0918 / 686 301, e-mail: betes@betes.sk

Osvedčenie o odbornej spôsobilosti na výkon technika požiarnej ochrany, Číslo: TPO 12 – 040/2014

(ďalej len „Vykonávateľ“)

(ďalej spoločne aj ako „Zmluvné strany“)

**ČL. II**

**PREDMET ZMLUVY**

1. Na základe tejto zmluvy sa vykonávateľ zaväzuje, že bude pre objednávateľa vykonávať služby v oblasti ochrany pred požiarmi (ďalej len „OPP “), a to:
	1. vypracovať dokumentáciu ochrany pred požiarmi,
	2. školenie zamestnancov a vedúcich zamestnancov z ochrany pred požiarmi v rámci odbornej spôsobilosti vykonávateľa,
	3. odbornú prípravu protipožiarnych hliadok v rámci odbornej spôsobilosti vykonávateľa,
	4. preventívne protipožiarne prehliadky, navrhovať opatrenia na odstránenie zistených nedostatkov,
	5. šetrenie vzniku požiaru,
	6. účasť na kontrolnej činnosti vykonávanej štátnymi orgánmi,
	7. kontroly prenosných hasiacich prístrojov a požiarnych hydrantov prostredníctvom osoby s odbornou spôsobilosťou,
	8. zabezpečenie výmeny, opravy prenosných hasiacich prístrojov, požiarnych hydrantov so súhlasom objednávateľa.
2. Výkon uvedených činností zabezpečí vykonávateľ pre pracoviská – objekty:
	1. **Základná škola s materskou školou, 020 51 Dohňany 468**.

**ČL. III**

**CENA VYKONANÝCH PRÁC**

1. Zmluvné strany sa dohodli, že objednávateľ zaplatí vykonávateľovi za práce vykonávané podľa tejto zmluvy odmenu za **3 mesiace** vo výške **50,- EUR**. Objednávateľ uhradí dohodnutú odmenu na účet dodávateľa na základe vystavenej faktúry do 14 dní odo dňa doručenia faktúry.
2. V odmene nie sú zahrnuté náklady na:
	1. kontroly prenosných hasiacich prístrojov a požiarnych hydrantov,
	2. výmeny, opravy prenosných hasiacich prístrojov, požiarnych hydrantov,
	3. ďalšie požiadavky Odberateľa nad rámec podmienok dohodnutých touto zmluvou.

**ČL. IV**

**PLATNOSŤ ZMLUVY**

1. Táto zmluva sa uzatvára na dobu neurčitú.
2. Zmluvné strany sa dohodli, že zmluvu je možné ukončiť:
	1. písomnou dohodou zmluvných strán,
	2. písomnou výpoveďou zmluvy ktoroukoľvek zo zmluvných strán, aj bez udania dôvodu s mesačnou výpovednou dobou, ktorá začína plynúť prvý deň nasledujúceho kalendárneho mesiaca po dni jej doručenia.
3. Pri podstatnom alebo opätovnom porušení podmienok tejto zmluvy môže ktorákoľvek zo zmluvných strán od nej odstúpiť. Zmluvný vzťah v tom prípade končí dňom doručenia oznámenia o odstúpení od zmluvy. Za podstatné porušenie zmluvy, pre ktoré môže druhá zmluvná strana od zmluvy odstúpiť, sa považuje najmä omeškanie objednávateľa so zaplatením faktúry, porušenie záväzkov mlčanlivosti zmluvných strán, nesplnenie ďalších zmluvných povinností ani napriek dodatočnej lehote poskytnutej druhou zmluvnou stranou.
4. Zásielka zasielaná prostredníctvom držiteľa poštovej licencie, sa považuje sa za doručenú dňom, v ktorom ju adresát prevzal alebo odmietol prevziať, alebo v piaty deň odo dňa podania zásielky na doručovanie, ak sa zásielka zaslaná na adresu zmluvnej strany uvedenú v záhlaví tejto zmluvy, alebo na inú druhej zmluvnej strane písomne oznámenú adresu na doručovanie, vrátila späť odosielateľovi.

**ČL. V**

**POVINNOSTI VYKONÁVATEĽA A OBJEDNÁVATEĽA**

1. Povinnosti vykonávateľa:
	1. vykonávať služby OPP v zmysle predmetu zmluvy s požadovanou odbornou spôsobilosťou,
	2. vykonávateľ je oprávnený pri vykonávaní preventívnych protipožiarnych prehliadok vstupovať do objektov a zariadení objednávateľa špecifikovaných v článku II ods. 2 tejto zmluvy, vždy v sprievode zamestnanca objednávateľa, vykonávať potrebné zisťovania a úkony, nazerať do príslušnej dokumentácie, požadovať potrebné údaje a vysvetlenia a potrebnú súčinnosť od vedúcich a ostatných zamestnancov zákazníka,
	3. vykonávateľ sa zaväzuje spolupôsobiť pri kontrolách príslušného štátneho dozoru a iných orgánov na to oprávnených.
2. Povinnosti objednávateľa:
	1. umožniť vykonávateľovi nazerať do príslušnej dokumentácie, objednávateľ je povinný zabezpečiť požadované údaje a vysvetlenia, potrebné pre výkon služby a potrebnú súčinnosť od vedúcich a ostatných zamestnancov,
	2. na vzájomne dohodnutý termín výkonu preventívnej protipožiarnej prehliadky zabezpečí sprevádzajúceho zamestnanca,
	3. objednávateľ je povinný bezodkladne nahlasovať vykonávateľovi všetky zmeny súvisiace s jeho činnosťou napr.: organizačným členením, zmenou kontaktnej osoby, zmenou štatutárneho orgánu, zmenou názvu alebo sídla firmy, presné nástupy zamestnancov do pracovného pomeru.

**ČL.VI**

**ZÁVEREČNÉ USTANOVENIA**

1. Zmluva môže byť zmenená iba formou dodatkov, písomne obojstranne podpísaných.
2. Vzťahy touto zmluvou neupravené sa riadia príslušnými ustanoveniami Obchodného zákonníka a všeobecne záväzných platných právnych predpisov Slovenskej republiky.
3. Zmluva bola vyhotovená v dvoch vyhotoveniach, po jednom pre každého účastníka a na znak súhlasu s jej obsahom bola zmluvnými stranami podpísaná.
4. Zmluva nadobúda platnosť a účinnosť dňom jej podpisu obidvoma zmluvnými stranami.
5. Účastníci tejto zmluvy vyhlasujú, že táto zmluva je uzatvorená podľa ich slobodnej, vážnej a určitej vôle, neuzatvorili ju v tiesni a ani za obzvlášť nevýhodných podmienok. Účastníci si túto zmluvu riadne a v celom rozsahu prečítali, riadne a v celom rozsahu porozumeli jej obsahu a túto v celom rozsahu schvaľujú, na znak čoho ju vlastnoručne podpisujú.

|  |  |  |
| --- | --- | --- |
| V Dohňanoch dňa: ................................ |  | V Mestečku dňa: ................................... |
| ...............................................................Mgr. Katarína Miškárováriaditeľka školyZákladná škola s materskou školou, 020 51Dohňany 468 |  | ...............................................................Richard Mariničfyzická osoba – podnikateľRichard Marinič BETES |